L'aforament és el nombre màxim de persones que poden utilitzar al mateix temps un mateix espai sense que se'n derivi un increment del risc no controlable per a la seva salut i seguretat.
Per tant, depèn de les característiques de l'espai, principalment de la seva superfície, i de l'activitat que s'hi faci.
Per això es fixen unes ràtios orientatives de metres quadrats per persona que cal observar per a cada tipus d'espai.
El Codi Tècnic de l'Edificació en el Document Bàsic de Seguretat en cas d'Incendi CTE DB SI 3 estableix una ocupació màxima de de 5 m 2 /persona a les sales amb aparells, 1,5 m 2 /persona a les sales sense aparells i 3 m 2 /persona als vestidors.
Però l'aforament pot ser inferior a questa ocupació màxima del CTE, que serveix de base per al càlcul de les vies d'evacuació i els plans d'emergència dels edificis.
S'ha d'establir de manera preceptiva a la llicència ambiental de la instal·lació, que ha de rebre l'autorització municipal, d'acord amb el que es defineix al projecte de gestió.
Com a criteri funcional, es poden adoptar les ocupacions que es proposen a les fitxes tècniques de les tipologies bàsiques.
Així doncs, s'estima que una sala d'activitats dirigides requereix un mínim de 4 m 2 /persona per poder fer la pràctica de manera adequada i les sales amb aparells s'ha d'ampliar a 5 m 2 /persona o comptar una persona per aparell o bicicleta.
Sobre aquest aforament s'han de fer les reduccions que s'estableixin en les diferents fases del desconfinament, tal com es visualitza en el document.
El 29 de juny de 2020 va entrar en vigor el Pla d'acció del desconfinament esportiu de Catalunya, aprovat pel comitè tècnic del PROCICAT el 13 de juny de 2020, que és el pla sectorial d'instal·lacions i activitats esportives que regula l'inici de l'etapa de la represa recollint les mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2 al sector esportiu.
Pel que fa referència als equipaments esportius, estableix que:
Es prioritzarà el desenvolupament de la pràctica de l'activitat física i esportiva organitzada a instal·lacions a l'aire lliure, en entorns naturals i espais urbans practicables expressament habilitats al seu efecte, sempre garantint les mesures de distanciament, seguretat i salut establertes en el present punt, així com les indicades per les autoritats competents.
Es permet la pràctica esportiva i d'activitat física, tant individual com col·lectiva, en qualsevol instal·lació esportiva així com a l'aire lliure en els termes establerts en aquest Pla, sempre que es garanteixi el compliment de les distàncies de seguretat i les mesures d'higiene així com aquelles dictades per les autoritats competents.
S'inclouen les modalitats esportives i les activitats aquàtiques a piscines cobertes i descobertes, prioritzant la pràctica individual, així com les sessions i cursos per a la iniciació i l'aprenentatge de la natació.
Per a totes les activitats o instal·lacions esportives s'haurà d'identificar una persona responsable de l'aplicació de les mesures organitzatives i de protecció individual establertes en el present Pla així com a la Resolució SLT/1429/2020, que també serà l'interlocutor amb l'autoritat sanitària en cas que sigui necessari.
El titular de cada instal·lació esportiva, sense distinció, ha de disposar i actuar d'acord amb un protocol propi que contempli les normes bàsiques de prevenció i higiene (neteja i desinfecció), així com mesures de limitació d'accés, d'aforament, d'organització interna i de protecció dels practicants, personal tècnic i professionals de la instal·lació en base a les mesures dictades per les autoritats sanitàries així com l'administració esportiva.
En el protocol s'ha d'establir un sistema adaptat d'intensificació de neteja i desinfecció en funció de l'aforament, la freqüència de trànsit o ocupació, els tipus d'activitats, els usos de la instal·lació així com la possibilitat de la presència de casos possibles o confirmats de COVID-19.
Cada titular de la instal·lació esportiva o centre esportiu ha de garantir la pràctica esportiva per a persones vulnerables o sensibles d'acord amb els criteris establerts per les autoritats sanitàries, en condicions de seguretat adequades a la pròpia vulnerabilitat.En el desenvolupament de tota pràctica i activitat esportiva, s'ha de preservar la distància física interpersonal de seguretat d'1,5 m en general, amb l'equivalent a un espai de seguretat de 2,5 m 2 per persona.
Aquesta distància haurà d'incrementar-se en aquells casos que la intensitat o el tipologia de pràctica física o esportiva així ho requereixi, complint les mesures establertes a aquest a aquest Pla
*3 m 2 per persona als vestidors
*4 m 2 per persona a les sales diàfanes per a activitats estàtiques
*5 m 2 per persona a les sales amb aparells, cintes o bicicletes estàtiques
*6 m 2 de làmina d'aigua/banyista a les piscines esportives
*25 m 2 per persona a les pistes
Quan el vas de la piscina es divideixi amb sureres en diversos carrils, s'habilitarà un sistema d'accés i control que eviti l'acumulació de persones i que permeti el compliment de les mesures de distanciament establertes.
Així doncs, només pot nedar un banyista per carril, donat que l'amplada de 2 metres no és suficient per a que dos es puguin creuar respectant la distància mínima d'1,5 m.
Ara bé, si s'organitzen carrils dobles, amb un d'anada i l'altre de tornada i es prohibeixen els avançaments, es pot augmentar l'aforament fins el màxim establert, que permet que a cada carril els banyistes es distanciïn el mínim de 3 metres del que neda al davant i al darrera.
Ara bé, cal que nedin al mateix ritme, per la qual cosa cal diferenciar parelles de carrils pels nedadors ràpids, els lents i els que s'inicien.
També es poden establir torns diferents.
En el cas de les zones de banys i piscines recreatives, els titulars de la instal·lació hauran d'ajustar l'aforament de persones per tal de garantir que es respecti la distància física interpersonal de seguretat d'1,5 metres, amb l'equivalent a un espai de seguretat de 2,5 m 2 per persona.
A les zones d'estança dels usuaris en piscines descobertes s'haurà de garantir una superfície diàfana de 4 m 2 per persona.
Fora del vas de la piscina i en el cas que no es pugui mantenir la distància de seguretat d'1,5 m entre persones que no mantenen una relació i un contacte propers de forma molt habitual, serà obligatori l'ús de mascareta.
Aquesta distància podrà reduir-se si les persones practicants fan ús de mascareta i en els espais tancats es podrà reduir a un mínim d'1 metre.
No es poden mantenir distàncies inferiors a 1 metre en espais tancats, excepte entre persones que mantenen una relació i un contacte propers de forma molt habitual.
En aquest sentit, s'haurà d'establir el sistema d'accés i control abans d'entrar a l'aigua que eviti l'acumulació de persones en el mateix vas de la piscina així com el temps d'estada a l'aigua i permeti garantir el compliment de les mesures de distanciament establertes.
Es podran fer ús dels vestidors i de les dutxes de les instal·lacions esportives, sense distinció, garantint una superfície d'ús de 3 m 2 per persona, tant en espai de dutxa com en el de vestidor mateix.
Als espais tancats, s'ha de garantir una ventilació creuada, circulació d'aire constant i en funció de la concurrència d'ús, d'acord amb les mesures establertes per les autoritats sanitàries.
Les empreses i entitats que realitzen serveis a tercers de tractaments de desinfecció de l'aire, superfícies, materials, equips i mobles (tractaments d'àmbit ambiental) o de desinfecció de materials, equips, superfícies i utensilis relacionats amb la manipulació, emmagatzematge i consum d'aliments i alimentaria (tractaments d'àmbit alimentari) han d'estar inscrites al Registre Oficial d'establiments i serveis biocides (ROESB o ROESP).
S'ha de netejar i desinfectar el material esportiu utilitzat després de cada sessió.
Els productes emprats seran sempre autoritzats i la seva aplicació respectarà la seguretat de les persones i el medi.
En el cas dels productes neteja i desinfecció en establiments i locals de concurrència humana.
En el cas dels productes de neteja i desinfecció en espais exteriors de concurrència humana,